pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พลเอก ประวิตรฯ รองนายกรัฐมนตรี  ผลักดันกิจกรรมทางกีฬา ส่งเสริมเศรษฐกิจประเทศ
วันพุธที่ 30 กันยายน 2563
พลเอก ประวิตรฯ รองนายกรัฐมนตรี  ผลักดันกิจกรรมทางกีฬา ส่งเสริมเศรษฐกิจประเทศ
พลเอก ประวิตรฯ รองนายกรัฐมนตรี  ผลักดันกิจกรรมทางกีฬา ส่งเสริมเศรษฐกิจประเทศ
วันนี้ (30 ก.ย. 63) เวลา 10.00 น. ณ ห้องประชุมคณะรัฐมนตรี ชั้น 2 สํานักงานเลขาธิการคณะรัฐมนตรี ทําเนียบรัฐบาล พลเอก ประวิตร วงษ์สุวรรณ เป็นประธานในการประชุมคณะกรรมการการกีฬาแห่งประเทศไทย ครั้งที่ 10/2563 โดยมี นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เข้าร่วมด้วย โดยที่ประชุมพิจารณาประเด็นต่าง ๆ ที่น่าสนใจได้แก่ ประกาศกําหนดชนิดกีฬาเพิ่มเติม คือ คิกบ็อกซิ่ง (Kickboxing) แนวทางแก้ปัญหาอุปสรรคการเป็นเจ้าภาพจัดการแข่งขันกีฬาเอเชียนอินดอร์และมาเชียลอาร์ทเกมส์ ครั้งที่ 6 พ.ศ. 2564 (ค.ศ. 2021) แผนการบริหารความเสี่ยงและควบคุมภายใน ประจําปีงบประมาณ พ.ศ. 2564 เป็นต้น
ที่ประชุมได้รับรองแผนงานของผู้ว่าการการกีฬาแห่งประเทศไทย (นายก้องศักด ยอดมณี) ประจําปีงบประมาณ พ.ศ. 2564 จํานวน 10 แผนงาน ดังนี้ 1. แผนยกระดับการให้บริการของการกีฬาแห่งประเทศไทย SMART NATIONAL SPORTS PARK 2. แผนยกระดับหน่วยงานด้านกฎหมายของการกีฬาแห่งประเทศไทย (SPORTS LAW) 3. แผนการยกระดับการบริหารจัดการองค์กรทั้งระบบตามเกณฑ์รางวัลคุณภาพแห่งชาติ 4. แผนการพัฒนาข้อมูลดิจิทัลด้านการกีฬา (SPORTS DIGITAL PLATFORM) 5. แผนการยกระดับกิจกรรมและการแข่งขันกีฬา เพื่อสร้างมูลค่าทางเศรษฐกิจให้กับประเทศ 6. แผนการจัดตั้งเมืองกีฬา (SPORTS CITY) 7. แผนการพัฒนานักกีฬาคนพิการอย่างครบวงจร 8. แผนการส่งเสริมกิจกรรมกีฬา 5 จังหวัดชายแดนภาคใต้ 9. แผนการยกระดับการบริการทางการแพทย์ ศูนย์วิทยาศาสตร์การกีฬาของการกีฬาแห่งประเทศไทย (SPORT MEDICAL SERVICES) และ 10. แผนยกระดับการจัดสวัสดิการบุคลากรการกีฬาแห่งประเทศไทย
โอกาสนี้ รองนายกรัฐมนตรีได้มอบนโยบายโดยถึงการบริหารงบประมาณประจําปี 2564 ซึ่งเป็นการเริ่มปีงบประมาณใหม่ ให้ดําเนินการไปตามเป้าหมายที่ได้วางแผนไว้อย่างถูกต้อง โปร่งใส ตามข้อกฎหมายที่เกี่ยวข้อง ที่สําคัญที่สุดคือต้องติดตามการใช้จ่ายให้ทันระยะเวลาที่รัฐบาลกําหนด รวมทั้งให้การกีฬาแห่งประเทศไทยได้เร่งพัฒนาบุคลากร และการบริหารจัดการภายในให้สามารถส่งเสริมสนับสนุนด้านการกีฬาของประเทศ โดยเฉพาะในส่วนของสมาคมกีฬาต่าง ๆ ให้เกิดความรวดเร็ว เป็นระบบอย่างชัดเจน ให้เห็นเป็นรูปธรรมโดยเร็ว โดยเฉพาะอย่างยิ่งด้านวิทยาศาสตร์การกีฬา การเตรียมพร้อมนักกีฬาก่อนการเข้าแข่งขัน นอกจากนี้ ยังมอบหมายให้การกีฬาแห่งประเทศไทยพิจารณาจัดกิจกรรมต่าง ๆ เพื่อสนับสนุนฟื้นฟูเศรษฐกิจของประเทศ ได้แก่ กิจกรรมเดิน วิ่ง ปั่นจักรยาน การออกกําลังกาย และการจัดการแข่งขันกีฬาภายในให้มากขึ้น เพื่อสนับสนุนและกระตุ้นเศรษฐกิจให้แต่ละภูมิภาคมีรายได้เพิ่มมากขึ้น ในส่วนของสมาคมกีฬาให้พิจารณาสนับสนุนส่งเสริมให้มีการจัดการแข่งขันกีฬาชิงแชมป์ประเทศไทยเพื่อเปิดกว้างให้มีการพิจารณานักกีฬาที่มีศักยภาพตามความต้องการของแต่ละสมาคมกีฬาอย่างแท้จริงด้วย
***********************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ประเทศไทยจะมีการเปิดรับนักท่องเที่ยวต่างชาติตั้งแต่เมื่อไร ??
วันพุธที่ 30 กันยายน 2563
ประเทศไทยจะมีการเปิดรับนักท่องเที่ยวต่างชาติตั้งแต่เมื่อไร ??
ประเทศไทยจะมีการเปิดรับนักท่องเที่ยวต่างชาติเมื่อไร ??
Q : ประเทศไทยจะมีการเปิดรับนักท่องเที่ยวต่างชาติตั้งแต่เมื่อไร ??
A : นักท่องเที่ยวต่างชาติกลุ่มแรกที่จะเดินทางเข้าประเทศไทย จะเข้ามาในวันที่ 8 ต.ค.63 เป็นกลุ่มนักท่องเที่ยวชาวจีนจากกว่างโจว 150 คน และวันที่ 1 พ.ย.63 จะเป็นนักท่องเที่ยวกลุ่มประเทศสแกนดิเนเวีย และเชงเก้น จํานวน 120 คน
รัฐบาลไทย-ข่าวทำเนียบรัฐบาล-รมต.อนุชา เป็นสักขีพยานร่วมลงนาม MOU ช่วยเหลือผู้บริโภคได้คืนเงินจอง กรณีสินเชื่อบ้านไม่ได้รับการอนุมัติ
วันพุธที่ 30 กันยายน 2563
รมต.อนุชา เป็นสักขีพยานร่วมลงนาม MOU ช่วยเหลือผู้บริโภคได้คืนเงินจอง กรณีสินเชื่อบ้านไม่ได้รับการอนุมัติ
รมต.อนุชา เป็นสักขีพยานร่วมลงนาม MOU ช่วยเหลือผู้บริโภคได้คืนเงินจอง กรณีสินเชื่อบ้านไม่ได้รับการอนุมัติ
วันนี้ (30 กันยายน 2563) เวลา 13.30 น. ณ ศูนย์ประชุมอิมแพ็ค เมืองทองธานี นายอนุชา นาคาศัย รัฐมนตรีประจําสํานักนายกรัฐมนตรี เป็นประธานในพิธีลงนามบันทึกข้อตกลงความร่วมมือ (MOU) แนวทางการช่วยเหลือผู้บริโภค กรณีสถาบันการเงินไม่อนุมัติสินเชื่อเพื่อชําระค่าอสังหาริมทรัพย์ จัดโดยสํานักงานคณะกรรมการคุ้มครองผู้บริโภค (สคบ.) เพื่อผนึกกําลังของทุกภาคส่วนที่เกี่ยวข้องในการช่วยเหลือผู้บริโภคด้านอสังหาริมทรัพย์ ประกอบด้วย สมาคมอสังหาริมทรัพย์ไทย สมาคมธุรกิจบ้านจัดสรร สมาคมอาคารชุดไทย และผู้ประกอบธุรกิจอสังหาริมทรัพย์ ร่วมลงนาม MOU เพื่อเป็นการยืนยันว่าจะปฏิบัติตามกรอบแนวทางของ สคบ. กรณีที่ผู้บริโภคประสบปัญหาที่ทางสถาบันการเงินไม่อนุมัติสินเชื่อเพื่อชําระค่าอสังหาริมทรัพย์ เป็นผลให้เกิดการริบเงินจอง เงินทําสัญญา และเงินดาวน์สร้างความเดือดร้อนแก่ผู้บริโภค โดยมี ดร.ธนกร วังบุญคงชนะ เลขานุการรัฐมนตรีประจําสํานักนายกรัฐมนตรี นางสาวณัฐธ์ภัสส์ ยงใจยุทธ ที่ปรึกษารัฐมนตรีประจําสํานักนายกรัฐมนตรี คณะผู้บริหารสํานักงานคณะกรรมการคุ้มครองผู้บริโภค และเครือข่ายคุ้มครองผู้บริโภคภาคประชาชนกว่า 300 คน เข้าร่วม
รัฐมนตรีประจําสํานักนายกรัฐมนตรี กล่าวแสดงความยินดีที่ภาครัฐบาลและภาคเอกชนได้ร่วมกันแก้ไขปัญหาที่เกิดขึ้นในสังคม โดยเฉพาะการค้าด้านอสังหาริมทรัพย์ซึ่งเป็นผู้นําทางธุรกิจ เพราะเป็นการค้าที่มีมูลค่าสูง นับว่าเป็นธุรกิจชั้นนําที่เป็นปัจจัย 4 ที่ประชาชนต้องมี โดยความร่วมมือครั้งนี้จะเป็นแนวทางในการปฏิบัติเพื่อคุ้มครองประชาชนไม่ให้ถูกเอารัดเอาเปรียบ ขณะเดียวกันการช่วยเหลือเยียวยาจากผู้ค้าด้วยความเห็นอกเห็นใจ จะเป็นต้นแบบในการสร้างความเชื่อมั่นระหว่างผู้บริโภคและผู้ประกอบการ พร้อมกล่าวแสดงความขอบคุณภาคีเครือข่าย และบริษัทอสังหาริมทรัพย์ ทั้ง 13 แห่ง ที่ตระหนักถึงความเดือดร้อนของประชาชนเป็นลําดับแรก แม้ข้อตกลงคงามร่วมมือดังกล่าวไม่ได้มีการบังคับใช้ในรูปแบบกฎหมาย แต่ถือว่าเป็นสัญญาประชาคมที่ภาคเอกชนได้ร่วมมือกับรัฐบาลในการช่วยเหลือประชาชนอย่างจริงจัง
.......................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลไทยยืนยันดำเนินการเต็มความสามารถเพื่อแก้ไขปัญหาความหลากหลายทางชีวภาพ
วันพฤหัสบดีที่ 1 ตุลาคม 2563
รัฐบาลไทยยืนยันดําเนินการเต็มความสามารถเพื่อแก้ไขปัญหาความหลากหลายทางชีวภาพ
รัฐบาลไทยยืนยันดําเนินการเต็มความสามารถเพื่อแก้ไขปัญหาความหลากหลายทางชีวภาพ
วันนี้ (30 ก.ย.63) เวลา 16.00 น. ตามเวลานครนิวยอร์ก (หรือวันที่ 1 ตุลาคม 2563 เวลา 03.00 น. เวลาไทย)
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวถ้อยแถลงในการหารือระดับผู้นํา 1 (Leader Dialogue 1) การประชุมสุดยอดว่าด้วยความหลากหลายทางชีวภาพ (Summit on Biodiversity) ผ่านระบบการประชุมทางไกล ภายใต้หัวข้อหลัก “Addressing biodiversity loss and mainstreaming biodiversity for sustainable development” นายอนุชา บูรพชัยศรี โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีได้ระบุว่าไทยตระหนักดีถึงผลกระทบจากปัญหาการลดลงและความเสื่อมโทรมของความหลากหลายทางชีวภาพและการเปลี่ยนแปลงสภาพอากาศในทุกพื้นที่ทั่วโลก ถือเป็นสิ่งท้าทายรูปแบบใหม่ที่กระทบทุกชีวิต พร้อมเสนอการเตรียมรับมือกับสถานการณ์สิ่งแวดล้อมที่เปลี่ยนไปใน 3 ประเด็นหลัก ดังนี้
ดําเนินนโยบายเพื่ออนุรักษ์ คุ้มครอง ฟื้นฟู และใช้ประโยชน์จากทรัพยากรธรรมชาติอย่างสมดุลและยั่งยืน โดยบรรจุประเด็นความหลากหลายทางชีวภาพไว้ในรัฐธรรมนูญและมีแผนแม่บทบูรณาการ เพื่อขับเคลื่อนงานตามอนุสัญญาว่าด้วยความหลากหลายทางชีวภาพ
ย้ําการมีส่วนร่วมของผู้มีส่วนได้ส่วนเสีย ภาคเอกชน และภาคประชาสังคม รวมทั้งส่งเสริมการบูรณาการของหน่วยงานในทุกระดับ เพื่อสนับสนุนการใช้ประโยชน์อย่างยั่งยืน
การเรียนรู้จากช่วงวิกฤตโควิด-19 ซึ่งพบว่า “เมื่อคนเว้นระยะจากธรรมชาติ ธรรมชาติและระบบนิเวศก็สามารถฟื้นตัวได้” โดยรัฐบาลอยู่ระหว่างการจัดทําแผนเพื่อปิดอุทยานแห่งชาติทั่วประเทศเป็นเวลา
3 เดือนเป็นประจําทุกปี เพื่อฟื้นฟูทรัพยากรธรรมชาติ
นอกจากนี้ นายกรัฐมนตรีได้เน้นย้ําถึงการขับเคลื่อน Bio-Circular-Green Economy (BCG) มุ่งหวังให้กระจายรายได้อย่างเป็นธรรม ลดความเหลื่อมล้ําในการเข้าถึงทรัพยากรธรรมชาติ และส่งเสริมให้ประชาชนใช้ชีวิตกับธรรมชาติมากขึ้น พร้อมยืนยันว่าไทยจะดําเนินการแก้ไขปัญหาอย่างเต็มความสามารถ และขอเรียกร้องให้ทุกประเทศร่วมกันปกป้องความหลากหลายทางชีวภาพให้อยู่คู่กับอนุชนรุ่นปัจจุบันและรุ่นต่อ ๆ ไป
รัฐบาลไทย-ข่าวทำเนียบรัฐบาล-บีโอไอจัดทัพนักธุรกิจรายใหญ่พบนายก เร่งเครื่องลงทุนในอีอีซี
วันพุธที่ 30 กันยายน 2563
บีโอไอจัดทัพนักธุรกิจรายใหญ่พบนายก เร่งเครื่องลงทุนในอีอีซี
บีโอไอจัดทัพนักธุรกิจรายใหญ่พบนายก เร่งเครื่องลงทุนในอีอีซี
บีโอไอจัดทัพนักธุรกิจรายใหญ่พบนายก เร่งเครื่องลงทุนในอีอีซี
บีโอไอ ดึงนักลงทุนรายใหญ่ทั้งไทยและต่างชาติ 16 ราย ประชุมร่วมนายกรัฐมนตรี เรียกเชื่อมั่นนักลงทุน เร่งเครื่องอีอีซีขับเคลื่อนเศรษฐกิจไทย
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอ เปิดเผยว่าในวันที่ 1 ตุลาคม 2563 บีโอไอร่วมกับสํานักงานอีอีซี (สกพอ.) จะเชิญผู้ประกอบการรายใหญ่ในพื้นที่อีอีซี จํานวน 16 ราย ในหลายกลุ่มอุตสาหกรรมเป้าหมาย อาทิ อุตสาหกรรมชิ้นส่วนอากาศยาน เครื่องจักรกลขั้นสูง เคมีภัณฑ์ขั้นสูง โลจิสติกส์ และนิคมอุตสาหกรรม เข้าพบและประชุมร่วมกับ พล.อ.ประยุทธ์ จันทร์โอชา นายกรัฐมนตรี เนื่องในโอกาสตรวจเยี่ยมพื้นที่ เพื่อรับฟังและแลกเปลี่ยนความคิดเห็นจากนักลงทุนในพื้นที่ ณ สํานักงานศุลกากรท่าเรือแหลมฉบัง จังหวัดชลบุรี
“การพัฒนาพื้นที่อีอีซี เป็นหนึ่งในนโยบายหลักของรัฐบาลที่จะขับเคลื่อนเศรษฐกิจของประเทศโดยบีโอไอมีมาตรการส่งเสริมการลงทุนเป็นพิเศษ สําหรับพื้นที่อีอีซี 3 จังหวัด เพื่อกระตุ้นให้เกิดการลงทุนในกิจการเป้าหมาย สร้างมูลค่าเพิ่มและขีดความสามารถในการแข่งขันให้เศรษฐกิจไทย” นางสาวดวงใจกล่าว
ทั้งนี้ เมื่อเดือนมกราคม 2563 บีโอไอได้ออกแพ็คเกจใหม่ เพื่อส่งเสริมการลงทุนในพื้นที่อีอีซี ได้แก่ พื้นที่ในจังหวัดชลบุรี ระยอง และฉะเชิงเทรา ให้ดึงดูดการลงทุนมากยิ่งขึ้น โดยปรับสิทธิประโยชน์และเพิ่มประเภทกิจการเป้าหมายให้ครอบคลุมกว้างขึ้น ได้แก่ (1) กิจการในกลุ่มที่ได้รับยกเว้นภาษีเงินได้นิติบุคคล 5-8 ปี ตามสิทธิพื้นฐานเกือบทุกประเภท (กลุ่ม A1, A2, A3) ยกเว้นกิจการบางกลุ่ม เช่น กิจการที่ไม่มีที่ตั้งสถานประกอบการชัดเจน กิจการที่มีเงื่อนไขบังคับเรื่องที่ตั้งสถานประกอบการซึ่งไม่อยู่ใน 3 จังหวัดอีอีซี เป็นต้น (2) กิจการในกลุ่มการพัฒนาเทคโนโลยีเป้าหมาย ได้แก่ ไบโอเทค นาโนเทค วัสดุขั้นสูง และดิจิทัล และ (3) กิจการที่สนับสนุนการพัฒนาเทคโนโลยีเป้าหมาย เช่น กิจการออกแบบทางอิเล็กทรอนิกส์ กิจการวิจัยและพัฒนา กิจการบริการทดสอบทางวิทยาศาสตร์ เป็นต้น
สําหรับสิทธิประโยชน์ด้านภาษีเงินได้นิติบุคคล ได้มีการกําหนดเกณฑ์การให้สิทธิประโยชน์เพิ่มเติม ใน 2 ทางเลือก ได้แก่ เกณฑ์ด้านการพัฒนาทรัพยากรมนุษย์ และเกณฑ์ที่ตั้ง โดยสามารถเลือกดําเนินการทั้งสองเกณฑ์ควบคู่กันเพื่อรับสิทธิประโยชน์เพิ่มเติมสูงสุด หรือเลือกเกณฑ์ใดเกณฑ์หนึ่งก็ได้ โดยจะได้รับยกเว้นหรือลดหย่อนภาษีเงินได้นิติบุคคลเพิ่มเติมจากเกณฑ์ปกติที่ได้รับตั้งแต่ 1-3 ปี แล้วแต่กรณี
ในช่วง 6 เดือนที่ผ่านมา (มกราคม-มิถุนายน 2563) การขอรับการส่งเสริมการลงทุนในพื้นที่อีอีซีมีจํานวนทั้งสิ้น 225 โครงการ ซึ่งเพิ่มขึ้นร้อยละ 6 เมื่อเทียบกับช่วงเดียวกันของปีก่อน เงินลงทุนรวม 85,480 ล้านบาท แบ่งเป็นจังหวัดชลบุรี จํานวน 120 โครงการ เงินลงทุน 39,990 ล้านบาท จังหวัดระยอง จํานวน 76 โครงการ เงินลงทุน 33,320 ล้านบาท และจังหวัดฉะเชิงเทรา จํานวน 29 โครงการ เงินลงทุน 12,170ล้านบาท
รัฐบาลไทย-ข่าวทำเนียบรัฐบาล-ป.ป.ช.ประกาศผลประเมินคะแนนคุณธรรมความโปร่งใสฯ หน่วยงานภาครัฐ (ไอทีเอ) ประจำปี 2563 สำนักงานสลากกินแบ่งรัฐบาล ได้ 94.16 คะแนน
วันพุธที่ 30 กันยายน 2563
ป.ป.ช.ประกาศผลประเมินคะแนนคุณธรรมความโปร่งใสฯ หน่วยงานภาครัฐ (ไอทีเอ) ประจําปี 2563 สํานักงานสลากกินแบ่งรัฐบาล ได้ 94.16 คะแนน
ป.ป.ช.ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ (ไอทีเอ) ประจําปีงบประมาณ 2563 โดยผลปรากฏว่า สํานักงานสลากกินแบ่งรัฐบาล ได้รับคะแนน 94.16 คะแนน ซึ่งเพิ่มขึ้นจากปีก่อนที่ 89.68 คะแนน
พ.ต.อ.บุญส่ง จันทรีศรี ผู้อํานวยการสํานักงานสลากกินแบ่งรัฐบาล เปิดเผยว่า สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ (ไอทีเอ) ประจําปีงบประมาณ 2563 โดยผลปรากฏว่า สํานักงานสลากกินแบ่งรัฐบาล ได้รับคะแนน 94.16 คะแนน ซึ่งเพิ่มขึ้นจากปีก่อนที่ 89.68 คะแนน และได้รับการประเมินให้อยู่ในหน่วยงานระดับ A และเป็นหน่วยงานรัฐวิสาหกิจที่ได้รับคะแนนสูงสุดเป็นลําดับ 7 จากหน่วยงานรัฐวิสาหกิจทั้งหมด 53 แห่ง
พ.ต.อ.บุญส่ง กล่าวด้วยว่า ผลคะแนนการประเมินคุณธรรมและความโปร่งใสฯครั้งนี้ เกิดจากการร่วมแรงร่วมใจกันของทุกภาคส่วน ตั้งแต่คณะกรรมการ ผู้บริหาร และเจ้าหน้าที่ทุกระดับ ที่ให้ความสําคัญในการนําหลักธรรมาภิบาลเข้ามาปรับใช้กับหน่วยงานอย่างจริงจัง และในอนาคตสํานักงานสลากฯ ยังคงมุ่งมั่นในการนําหลัก ธรรมาภิบาลเข้ามาใช้พัฒนาองค์กรอย่างต่อเนื่อง เพื่อมุ่งก่อให้เกิดประโยชน์สูงสุดต่อประชาชน สังคมส่วนรวม และประเทศชาติต่อไป
รัฐบาลไทย-ข่าวทำเนียบรัฐบาล-‘นฤมล’ ดัน ‘ศักยภาพสตรี’ สู่แรงงานฝีมือคุณภาพ ขับเคลื่อนเศรษฐกิจไทย
วันพุธที่ 30 กันยายน 2563
‘นฤมล’ ดัน ‘ศักยภาพสตรี’ สู่แรงงานฝีมือคุณภาพ ขับเคลื่อนเศรษฐกิจไทย
รัฐมนตรีช่วยว่าการกระทรวงแรงงาน เดินหน้าพัฒนาศักยภาพสตรี ตามนโยบาย สร้าง ยก ให้ รวมไทยสร้างชาติ เน้นย้ํา ความเป็นผู้นําของสตรีมีบทบาทต่อการขับเคลื่อนเศรษฐกิจของประเทศ
วันที่ 30 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ร่วมงาน A Women’s Empowerment Principles Signature Ceremony for Companies in Thailand ซึ่งเป็นพิธีลงนามของ WEPs (WeEmpowerAsia) ระหว่าง UN Women กับผู้นําทางธุรกิจของไทย ณ โรงแรม ดิ แอทธินี โฮเทล แบงค๊อก โดยมี Ms.Hohmmad Naciri จาก UN Women H.E. Mr.Pirkka Taplol จาก European Union Delegation to Thailand Mr.Abhisit Vejjajiva และคณะฑูตจาก 7 ประเทศ ประกอบด้วย แคนนาดา นิวซีแลนด์ ฟินแลนด์ เดสมาร์ค ผู้แทนจากประเทศญี่ปุ่นและสวิตเซอแลนด์ และ UN
ศาสตราจารย์ นฤมล กล่าวว่า ในฐานะรัฐมนตรีหญิงหนึ่งในสี่คนของคณะรัฐมนตรี จึงเป็นโอกาสที่สามารถทํางานร่วมกัน เพื่อเสริมสร้างศักยภาพของสตรีและส่งเสริมการพัฒนาที่ยั่งยืน ซึ่ง พลเอก ประยุทธ์ จันทร์โอชา นายกรัฐมนตรี ได้ให้ความสําคัญในการกําหนดนโยบายบทบาทของสตรีเพื่อสร้างความเท่าเทียมกันทางสังคม อันเป็นยุทธศาสตร์ในการพัฒนาประเทศ รวมถึงการกําหนดรูปแบบการพัฒนาศักยภาพความเป็นผู้นําของสตรีในสังคมเพื่อให้มีบทบาทในการขับเคลื่อนเศรษฐกิจ สังคม และการเมืองมากขึ้น อีกทั้ง พลเอก ประวิตร วงษ์สุวรรณ รองนายกรัฐมนตรี ยังให้ความสําคัญกับแรงงานหญิง ด้านการปกป้อง ช่วยเหลือ สร้างความมั่นคงและรายได้ ยกระดับคุณภาพชีวิตของแรงงานสตรีอย่างต่อเนื่องผ่านการบังคับใช้กฎหมาย และกฎระเบียบที่เกี่ยวข้อง รวมถึงการเพิ่มขีดความสามารถและการพัฒนาทักษะแรงงานอย่างต่อเนื่อง ทักษะเหล่านี้สตรีจะได้รับการฝึกฝนจากภาคอุตสาหกรรมต่าง ๆ ซึ่งกระทรวงแรงงานได้ร่วมมือกับองค์การแรงงานระหว่างประเทศ (ILO) รณรงค์เพื่อส่งเสริมให้สตรีวัยทํางาน ทุกคนสร้างครอบครัวที่เข้มแข็ง และขับเคลื่อนเศรษฐกิจของประเทศ ได้รับโอกาสในการพัฒนาตนเองให้ทันต่อการเปลี่ยนแปลงผ่านโครงการต่างๆ ที่ดําเนินการภายใต้กองทุนพัฒนาบทบาทสตรี
รมช. แรงงาน กล่าวเพิ่มเติมว่า กระทรวงแรงงาน โดยกรมพัฒนาฝีมือแรงงาน ตระหนักถึงผลกระทบของการแพร่ระบาดของโควิด -19 ในตลาดแรงงาน จึงได้ดําเนินการเพื่อบรรเทาปัญหาดังกล่าวโดยใช้แนวทาง 3 แนวทาง ภายใต้แนวคิด 3 ประการ คือ “สร้าง-ยก-ให้ รวมไทยสร้างชาติ” ด้วยการสร้างแรงงานสตรี ให้เป็นแรงงานที่มีทักษะใหม่และมีทักษะเพิ่มขึ้น เพื่อสร้างแรงงานที่มีคุณสมบัติตรงตามความต้องการของภาคอุตสาหกรรม และเขตเศรษฐกิจพิเศษ เช่น โครงการพัฒนาระเบียงเศรษฐกิจพิเศษภาคตะวันออก หรือ EEC ยกระดับมาตรฐานฝีมือแรงงานสตรี เพื่อให้ได้ค่าจ้างสูงขึ้นตามแบบทดสอบมาตรฐานฝีมือแรงงานในแต่ละอาชีพ รวมถึงเปิดโอกาสให้แรงงานหญิงกลุ่มเปราะบาง ได้ประกอบอาชีพอิสระเป็นผู้ประกอบการธุรกิจขนาดเล็กที่สนับสนุนเศรษฐกิจชุมชน นอกจากนี้ ยังให้โอกาสแรงงานสตรีที่ถูกเลิกจ้าง และนักศึกษาจบใหม่ได้ประกอบอาชีพ
“อย่างที่ทราบกันดีว่าเราไม่สามารถป้องกันและเตรียมพร้อมรับมือกับทุกๆ วิกฤตได้ แต่แนวทางหนึ่งที่เราสามารถทําได้คือ การสร้างความแตกต่างที่โดดเด่นให้กับผู้หญิง และแน่นอนว่าการเพิ่มขีดความสามารถของสตรีจะเกิดขึ้นได้ก็ต่อเมื่อได้รับความร่วมมืออย่างเต็มที่จากทุกภาคส่วน กระทรวงแรงงานรู้สึกปลื้มปีติที่ได้รับการสนับสนุนจากหลายๆ หน่วยงาน และยินดีที่จะทํางานร่วมกัน เพื่อสร้างพลังให้กับสตรีในประเทศไทยต่อไป” รมช. แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-สรรพากรยุคใหม่ มุ่งสู่องค์กรคุณธรรม พร้อมรับฟังความคิดเห็นจากผู้มีส่วนได้ส่วนเสีย โปร่งใส  และรับผิดชอบต่อสังคม
วันพุธที่ 30 กันยายน 2563
สรรพากรยุคใหม่ มุ่งสู่องค์กรคุณธรรม พร้อมรับฟังความคิดเห็นจากผู้มีส่วนได้ส่วนเสีย โปร่งใส  และรับผิดชอบต่อสังคม
สรรพากรยุคใหม่มุ่งเน้นการทํางานแบบเป็นหุ้นส่วนกับผู้เสียภาษี โดยยึดหลักความโปร่งใส ให้ความสําคัญกับผู้เสียภาษีทุกกลุ่ม (Citizen Centric) บุคลากรสรรพากรต้องเป็น คนเก่ง คนดี และมีความสุข ตามคุณธรรมอัตลักษณ์และจริยปฏิบัติของบุคลากร
สรรพากรยุคใหม่มุ่งเน้นการทํางานแบบเป็นหุ้นส่วนกับผู้เสียภาษี โดยยึดหลักความโปร่งใส ให้ความสําคัญกับผู้เสียภาษีทุกกลุ่ม (Citizen Centric) บุคลากรสรรพากรต้องเป็น คนเก่ง คนดี และมีความสุข ตามคุณธรรมอัตลักษณ์และจริยปฏิบัติของบุคลากร (ซื่อสัตย์ รับผิดชอบ มอบใจบริการ : HAS)
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรเน้นการทํางานที่เปิดเผยโปร่งใส ตามประกาศคุณธรรมอัตลักษณ์ “ซื่อสัตย์โปร่งใส ตรวจสอบได้ มีความรับผิดชอบ และมอบใจบริการ (HAS)” ยกระดับการให้บริการจากยักษ์เป็นยิ้ม และเป็นยิ้มที่มาจากใจ ก้าวสู่ยุคใหม่กรมสรรพากรเพื่อมอบบริการที่ตรงใจและตอบโจทย์ของทุกกลุ่มผู้รับบริการ และผู้มีส่วนได้ส่วนเสีย ให้ความสําคัญในการรับฟังความคิดเห็น ข้อเสนอแนะ หรือข้อร้องเรียนจากช่องทางต่าง ๆ เช่น การสํารวจความพึงพอใจของผู้เสียภาษีผ่าน QR Code บน Smartphone/Tablet ณ จุดให้บริการที่สํานักงานสรรพากรพื้นที่สาขาทั่วประเทศ ใช้เครื่องมือ Sentiment Analysis เพื่อรับรู้ความต้องการของผู้เสียภาษีบนโลก Social Media และสร้างความเป็นธรรมในการเสียภาษีโดยการเปิดรับการแจ้งเบาะแสแหล่งภาษีบนเว็บไซต์กรมสรรพากร รวมทั้งให้ความสําคัญกับการพัฒนาบุคลากรผ่านการขับเคลื่อนคุณธรรมอัตลักษณ์และจริยปฏิบัติของบุคลากร (ซื่อสัตย์ รับผิดชอบ มอบใจบริการ : HAS) อย่างเป็นรูปธรรม เน้นพัฒนาบุคลากรสรรพากรให้เป็นคนเก่ง (Up-Skill และ Re-Skill) ซึ่งจากการดําเนินงานอย่างเข้มข้นและเป็นระบบ ส่งผลให้ผู้เสียภาษีมีความพึงพอใจในการยกระดับการให้บริการต่าง ๆ ของกรมสรรพากร เป็นผลให้กรมสรรพากรคว้ารางวัลคุณภาพการบริหารจัดการภาครัฐ ระดับดีเด่น ในด้านความเป็นผู้นําองค์กรและความรับผิดชอบต่อสังคม ประจําปี 2563 ที่ผ่านมา”
โฆษกกรมสรรพากร กล่าวเพิ่มเติมว่า “ในขณะนี้กรมสรรพากรได้เพิ่มความเข้มข้นยกระดับการให้บริการโดยการนํา User Experience (UX) และ User Interface (UI) ของผู้รับบริการและผู้มีส่วนได้ส่วนเสีย มาออกแบบระบบการให้บริการให้ตรงตามความต้องการ รวมถึง Rebrand องค์กรให้เป็นสรรพากรยุคใหม่ สร้างมาตรฐานโดยกําหนด Service Standard ด้านบุคลากรและสถานที่การให้บริการ สร้างวัฒนธรรม และสภาพแวดล้อม ทําให้เกิดนวัตกรรมในองค์กร รวมถึงการใช้เครื่องมือในการบริหารรูปแบบใหม่ ๆ ตัวอย่างเช่น Design Thinking, Agile Methodology และการร่วมมือกับหน่วยงานภายนอกเพื่อให้ภาษีเป็นเรื่องง่ายสําหรับผู้รับบริการทุกราย”
หากมีข้อสงสัยสามารถสอบถามรายละเอียดได้ที่สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-“ดีอีเอส” หารือทวิภาคีไทย-สิงคโปร์ เพิ่มความเข้มแข็งความปลอดภัยไซเบอร์
วันพุธที่ 30 กันยายน 2563
“ดีอีเอส” หารือทวิภาคีไทย-สิงคโปร์ เพิ่มความเข้มแข็งความปลอดภัยไซเบอร์
“ดีอีเอส” หารือทวิภาคีไทย-สิงคโปร์ เพิ่มความเข้มแข็งความปลอดภัยไซเบอร์
“พุทธิพงษ์” ประชุมทวิภาคีร่วมกับ รมว.ไอซีทีสิงคโปร์ ผ่านระบบการประชุมทางไกล แลกเปลี่ยนพัฒนาการและยุทธศาสตร์ด้านความมั่นคงปลอดภัยไซเบอร์ เตรียมผลักดันการทําเอ็มโอยู เพื่อส่งเสริมและต่อยอดความร่วมมือด้านเศรษฐกิจดิจิทัล รวมถึงพัฒนาศักยภาพบุคลากรไซเบอร์ในอาเซียน
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า วันนี้ (29 ก.ย. 63) ได้มีการประชุมหารือทวิภาคีกับนายเอส อิสวารัน (H.E. Mr. S. Iswaran) รัฐมนตรีว่าการกระทรวงสื่อสารและสารสนเทศ ของสาธารณรัฐสิงคโปร์ ผ่านระบบการประชุมทางไกล เพื่อเตรียมการก่อนการประชุมรัฐมนตรีอาเซียนด้านความมั่นคงปลอดภัยไซเบอร์ ครั้งที่ 5 (The 5th ASEAN Ministerial Conference on Cybersecurity : The 5th AMCC) และงาน The 5th Singapore International Cyber Week (SICW) ที่กําหนดจัดขึ้นระหว่างวันที่ 5 - 9 ตุลาคม 2563 ผ่านระบบการประชุมทางไกล
โดยการหารือครั้งนี้ ทั้งสองฝ่ายได้ตระหนักถึงความสําคัญของการรักษาความมั่นคงปลอดภัยไซเบอร์ของภูมิภาคอาเซียน ซึ่งความท้าทายจากสถานการณ์การแพร่ระบาดของโรคติดเชื้อไวรัส โคโรนา (โควิด -19) ทําให้ประเทศต่างๆ ให้ความสําคัญกับการสร้างความเข้มแข็งของภูมิภาคผ่านการปกป้อง โครงสร้างพื้นฐานสําคัญทางสารสนเทศ รวมทั้งแนวทางการจัดทําแผนงานด้านบรรทัดฐานด้านความมั่นคงปลอดภัยไซเบอร์ทั้งในระดับประเทศและภูมิภาค
“จากการประชุมหารือครั้งนี้ ไทยและสิงคโปร์ได้มีการแลกเปลี่ยนพัฒนาการ และยุทธศาสตร์ด้านความมั่นคงปลอดภัยไซเบอร์ระหว่างกัน ซึ่งจะเป็นทิศทางการดําเนินงานเพื่อขยายขอบเขตความร่วมมือในอนาคตต่อไป” นายพุทธิพงษ์กล่าว
นอกจากนี้ รมว.ดีอีเอส ได้ผลักดันการจัดทําบันทึกความเข้าใจระหว่างกระทรวงดิจิทัลฯ กับ กระทรวงสื่อสารและสารสนเทศ (กระทรวงไอซีที) ของสาธารณรัฐสิงคโปร์ เพื่อส่งเสริมและต่อยอดความร่วมมือด้านเศรษฐกิจดิจิทัลร่วมกัน ตลอดจนความร่วมมือในการพัฒนาศักยภาพบุคลากรไซเบอร์ในภูมิภาคอาเซียน
ในโอกาสนี้ รมว.ไอซีที ของสิงคโปร์ กล่าวเรียนเชิญ รมว.ดีอีเอส เข้าร่วมการประชุม The 5th AMCC และงาน SICW ที่จะมีขึ้นในช่วงต้นเดือนตุลาคม 2563 ด้วย
**************
รัฐบาลไทย-ข่าวทำเนียบรัฐบาล-กรุงไทยยืนยันระบบลงทะเบียนโครงการคนละครึ่งพร้อมเต็มที่
วันพุธที่ 30 กันยายน 2563
กรุงไทยยืนยันระบบลงทะเบียนโครงการคนละครึ่งพร้อมเต็มที่
นาคารกรุงไทยมีความพร้อมอย่างเต็มที่ในการรองรับพี่น้องประชาชนจํานวน 10 ล้านคนที่จะลงทะเบียนเข้าร่วมโครงการผ่านเว็บไซต์ www.คนละครึ่ง.com ตั้งแต่วันที่ 16 ตุลาคม นี้เป็นต้นไป
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารกรุงไทยมีความพร้อมอย่างเต็มที่ในการรองรับพี่น้องประชาชนจํานวน 10 ล้านคนที่จะลงทะเบียนเข้าร่วมโครงการผ่านเว็บไซต์ www.คนละครึ่ง.com ตั้งแต่วันที่ 16 ตุลาคม นี้เป็นต้นไป โดยเมื่อลงทะเบียนผ่านเว็บไซต์แล้ว จะมี SMS แจ้งผลการลงทะเบียน จากนั้นให้ดาวน์โหลดแอปพลิเคชั่นเป๋าตัง เพื่อยืนยันตัวตนใช้สิทธิ์ผ่าน G-wallet โดยสามารถรับสิทธิ์ผ่านแอปพลิเคชั่นเป๋าตัง ใช้จ่ายตามร้านค้าที่เข้าร่วมโครงการได้ตั้งแต่วันที่ 23 ตุลาคม – 31 ธันวาคม 2563 ทั้งนี้ ร้านค้าและประชาชนสามารถติดต่อสอบถามรายละเอียดต่างๆ ได้ที่สาขาทั่วประเทศทั้ง 1,014 แห่ง ซึ่งพนักงานทุกสาขามีความพร้อมในการช่วยเหลืออํานวยความสะดวกให้กับร้านค้าและประชาชน นอกจากนี้ ธนาคารยังได้เตรียมสื่อประชาสัมพันธ์ทั้ง Banner Leaflet ธงติดหน้าร้าน ให้กับร้านค้าหรือร้านหาบเร่แผงลอยต่างๆ ที่เข้าร่วมโครงการเพื่อเป็นจุดสังเกตให้ประชาชนสามารถเข้ามาใช้สิทธิ์
ที่ผ่านมา ธนาคารกรุงไทยได้ร่วมเป็นส่วนหนึ่งในการช่วยเหลือพี่น้องประชาชน ผ่านโครงการชิมช้อปใช้ โครงการเราไม่ทิ้งกัน โครงการไทยชนะ และโครงการเราเที่ยวด้วยกัน ซึ่งสามารถรองรับการลงทะเบียนได้รวมกว่า 30 ล้านคน โดยธนาคารยังคงยืนหยัดเคียงข้าง และร่วมกับภาคส่วนต่างๆ โดยเฉพาะกระทรวงการคลัง ในการดูแลลูกค้าและประชาชน เพื่อให้ผ่านพ้นวิกฤติไปด้วยกัน รวมทั้งร่วมขับเคลื่อนเศรษฐกิจของประเทศให้สามารถเดินหน้าต่อไปได้อย่างมั่นคงและมีเสถียรภาพ
ฝ่ายกลยุทธ์การตลาด ธนาคารกรุงไทย
โทร.0-2208 4174-8
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการกำกับการให้บริการด้านนิติวิทยาศาสตร์ ครั้งที่ ๑/๒๕๖๓
วันพุธที่ 30 กันยายน 2563
กระทรวงยุติธรรม ประชุมคณะกรรมการกํากับการให้บริการด้านนิติวิทยาศาสตร์ ครั้งที่ ๑/๒๕๖๓
กระทรวงยุติธรรม ประชุมคณะกรรมการกํากับการให้บริการด้านนิติวิทยาศาสตร์ ครั้งที่ ๑/๒๕๖๓
ในวันจันทร์ที่ ๒๘ กันยายน ๒๕๖๓ เวลา ๑๓.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกํากับการให้บริการด้านนิติวิทยาศาสตร์ ครั้งที่ ๑/๒๕๖๓ โดยมี พันตํารวจโท วรรณพงษ์ คชรักษ์ ผู้อํานวยการสถาบันนิติวิทยาศาสตร์ พร้อมด้วยพันตํารวจเอก ทรงศักดิ์ รักศักดิ์สกุล หัวหน้าผู้ตรวจราชการกระทรวงยุติธรรม คณะกรรมการฯ และผู้เกี่ยวข้อง เข้าร่วมการประชุมฯ
ในการนี้ ที่ประชุมได้รับทราบข้อมูลการแต่งตั้งกรรมการผู้ทรงคุณวุฒิในคณะกรรมการกํากับการให้บริการด้านนิติวิทยาศาสตร์ ซึ่งได้รับการแต่งตั้งตั้ง และผลการจัดโครงการสัมมนาเครือข่ายนิติวิทยาศาสตร์แห่งประเทศไทย (TFSN) พร้อมทั้งพิจารณาการแก้ไขเพิ่มเติมระเบียบคณะกรรมการกํากับการให้บริการด้านนิติวิทยาศาสตร์ของสถาบันนิติวิทยาศาสตร์ พ.ศ. ๒๕๖๐ กรณีการปรับมาตรฐานการให้บริการด้านนิติวิทยาศาสตร์ การแก้ไขเพิ่มเติม ข้อบังคับ คณะกรรมการกํากับการให้บริการด้านนิติวิทยาศาสตร์ ว่าด้วยหลักเกณฑ์ วิธีการ และเงื่อนไข ในการเก็บรักษาและทําลายข้อมูล พ.ศ. ๒๕๖๐ "กรณีเก็บรักษาข้อมูลในระบบฐานข้อมูลอิเล็กทรอนิกส์" และหารือแนวทางการปฏิบัติงานของสถาบันนิติวิทยาศาสตร์ ตามประกาศคณะกรรมการกํากับการให้บริการด้านนิติวิทยาศาสตร์
รัฐบาลไทย-ข่าวทำเนียบรัฐบาล-ดีเดย์ ไทยเริ่มจัดส่งแรงงานไปทำงานเกษตรที่อิสราเอลล็อตแรก นำรายได้กลับหลังโควิดคลี่คลาย
วันพุธที่ 30 กันยายน 2563
ดีเดย์ ไทยเริ่มจัดส่งแรงงานไปทํางานเกษตรที่อิสราเอลล็อตแรก นํารายได้กลับหลังโควิดคลี่คลาย
รมว.แรงงาน มอบหมาย ที่ปรึกษารัฐมนตรีฯ ตรวจเยี่ยมและให้กําลังใจแรงงานไทยที่จะเดินทางไปทํางานภาคเกษตรในประเทศอิสราเอล เผย นายกรัฐมนตรี ให้ความสําคัญกับการจัดส่งแรงงานไทยไปทํางานในต่างประเทศ นํารายได้กลับประเทศภายหลังสถานการณ์โควิด - 19 คลี่คลาย
เมื่อวันที่ 30 กันยายน 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงาน ตรวจเยี่ยมและให้กําลังใจแรงงานไทยที่จะเดินทางไปทํางานในภาคเกษตรที่ประเทศอิสราเอล ณ ด่านตรวจคนหางาน กรมการจัดหางาน อาคารผู้โดยสารระหว่างประเทศ ภายในท่าอากาศยานนานาชาติสุวรรณภูมิ อําเภอบางพลี จังหวัดสมุทรปราการ โดยที่ปรึกษา รมว.แรงงาน กล่าวว่า ท่านนายกรัฐมนตรี พล.อ.ประยุทธ์ จันทร์โอชา ได้ให้ความสําคัญกับการจัดส่งแรงงานแรงงานไทยไปทํางานในต่างประเทศเป็นอย่างมาก เนื่องจากในแต่ละปีประเทศไทยมีการจัดส่งแรงงานไทยไปทํางานในต่างประเทศกว่า 100,000 คน มีรายได้ส่งกลับประเทศกว่า 100,000 ล้านบาท จากการแพร่ระบาดของโควิด - 19 ทําให้ต้องชะลอการจัดส่งแรงงานไปทํางานต่างประเทศ จนถึงปัจจุบันสถานการณ์ได้คลี่คลายลง เนื่องจากประเทศไทยมีมาตรการต่างๆ ที่สามารถควบคุมการแพร่ระบาดของเชื้อได้
นางธิวัลรัตน์ กล่าวต่อว่า ที่ผ่านมากระทรวงแรงงาน โดยกรมการจัดหางานได้จัดส่งแรงงานไปทํางานภาคเกษตร ในประเทศอิสราเอลแบบรัฐต่อรัฐ ตามโครงการความร่วมมือไทย-อิสราเอลเพื่อการจัดหางาน ซึ่งเป็นความร่วมมือระหว่างประเทศไทยและอิสราเอลที่ได้ดําเนินงานมาอย่างต่อเนื่องตั้งแต่ปี 2553 จนถึงปัจจุบัน และในวันนี้เป็นการจัดส่งแรงงานไทยจํานวน 2 กลุ่ม คือ กลุ่มจ้างงานใหม่ จํานวน 131 คน และแรงงานที่กลับมาพักชั่วคราวในประเทศไทย ที่เคยมีการชะลอการเดินทางเข้าประเทศอิสราเอลเนื่องจากสถานการณ์โควิด - 19 มาตั้งแต่เดือนกุมภาพันธ์ 2563 และนายจ้างรับกลับไปทํางานในประเทศอิสราเอลตามเดิม จํานวน 83 คน รวมจํานวน 214 คน โดยเดินทางด้วยเครื่องบินเช่าเหมาลํา สายการบิน Air Asia X เที่ยวบิน XJ 208 ออกเดินทางจากท่าอากาศยานนานาชาติสุวรรณภูมิ เวลา 12.40 น. ถึงท่าอากาศยานนานาชาติ Ben Gurion ประเทศอิสราเอล เวลา 19.45 น.
นางธิวัลรัตน์ กล่าวกับแรงงานไทยที่จะเดินทางไปอิสราเอลว่า ท่านรัฐมนตรี ‘สุชาติ ชมกลิ่น’ ได้ฝากความห่วงใยมายังแรงงานไทยทุกคนที่จะเดินทางไปทํางานในประเทศอิสราเอล โดยขอให้ศึกษากฎหมายวัฒนธรรมประเพณีของประเทศอิสราเอล ที่สําคัญให้หลีกเลี่ยงการยุ่งเกี่ยวกับยาเสพติด อบายมุข เครื่องดื่มแอลกอฮอล์ เพราะจะทําให้เสียงานได้ เนื่องจากกฎหมายของประเทศอิสราเอลมีการลงโทษที่รุนแรง นอกจากนี้ขอให้เก็บเกี่ยวประสบการณ์กลับมาพัฒนาประเทศ รู้จักเก็บออมเพื่อนํารายได้ส่งกลับให้ครอบครับ รวมทั้งให้สมัครเป็นสมาชิกกองทุนเพื่อช่วยเหลือคนหางานไปทํางานในต่างประเทศ จะได้รับการสงเคราะห์และช่วยเหลือเมื่อประสบปัญหาในต่างประเทศ ตามอัตราที่กองทุนฯ กําหนด และเน้นย้ําให้แรงงานไทยปฏิบัติตามขั้นตอนที่ทางการกําหนด เพื่อป้องกันการแพร่ระบาดของโควิด -19 อีกด้วย
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม จัดพิธีประกาศเกียรติคุณสำหรับกำลังพลสำนักงานปลัดกระทรวงกลาโหมที่เกษียณอายุราชการ  ประจำปีงบประมาณ 2563
วันพุธที่ 30 กันยายน 2563
สํานักงานปลัดกระทรวงกลาโหม จัดพิธีประกาศเกียรติคุณสําหรับกําลังพลสํานักงานปลัดกระทรวงกลาโหมที่เกษียณอายุราชการ  ประจําปีงบประมาณ 2563
พลเอก ณัฐ  อินทรเจริญ ปลัดกระทรวงกลาโหม เป็นประธานในพิธี ประกาศเกียรติคุณกําลังพล สํานักงานปลัดกระทรวงกลาโหมที่เกษียณอายุราชการ  ประจําปีงบประมาณ 2563
ณ บริเวณลานด้านหน้าพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว สํานักงานปลัดกระทรวงกลาโหม (พื้นที่ศรีสมาน)
เพื่อเป็นการให้เกียรติกับข้าราชการในทุกระดับชั้นที่เกษียณอายุราชการในปีนี้ที่ได้ทุ่มเทปฏิบัติหน้าที่ก่อให้เกิดคุณูปการต่อ กระทรวงกลาโหม กองทัพ และประเทศชาติ
โดยมี พลอากาศเอก ปรเมศร์ เกษโกวิท รองปลัดกระทรวงกลาโหม พลเอก นภนต์ สร้างสมวงษ์ รองปลัดกระทรวงกลาโหม พลเอก กู้เกียรติ ศรีนาคา รองปลัดกระทรวงกลาโหม รวมถึงนายทหารที่เกษียณอายุราชการในปีนี้จํานวน 246 นายเข้าร่วม โดยมีพิธีถวายราชสักการะพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว พิธีมอบหนังสือประกาศเกียรติคุณและของที่ระลึก รวมถึงพิธีสวนสนามเทิดเกียรติ จากทหารกองผสม 3 เหล่าทัพ แสดงความเคารพแก่ผู้เกษียณอายุราชการ
รัฐบาลไทย-ข่าวทำเนียบรัฐบาล-กระทรวงยุติธรรมประชุมเชิงปฏิบัติการเพื่อเสริมพลังในการสร้างความสมานฉันท์และสันติวิธี ยุค New Normal
วันพุธที่ 30 กันยายน 2563
กระทรวงยุติธรรมประชุมเชิงปฏิบัติการเพื่อเสริมพลังในการสร้างความสมานฉันท์และสันติวิธี ยุค New Normal
กระทรวงยุติธรรมประชุมเชิงปฏิบัติการเพื่อเสริมพลังในการสร้างความสมานฉันท์และสันติวิธี ยุค New Normal
ในวันที่ ๒๘ กันยายน ๒๕๖๓ เวลา ๐๘.๓๐ น.
ณ โรงแรมเซ็นทรา บาย เซ็นทารา ศูนย์ราชการเฉลิมพระเกียรติ เซ็นเตอร์ แจ้งวัฒนะ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดโครงการประชุมเชิงปฏิบัติการเพื่อเสริมพลังในการสร้างความสมานฉันท์และสันติวิธี ยุค New Normal รวมทั้งบรรยายพิเศษให้หัวข้อ "New Normal กับการอํานวยความยุติธรรม" โดยมีผู้อํานวยการสํานักงานยุติธรรมจังหวัดหรือผู้แทนจาก ๑๘ จังหวัด และบุคลากรจากหน่วยงานในสังกัดสํานักงานปลัดกระทรวงยุติธรรมที่เกี่ยวข้อง รวมทั้งสิ้นจํานวน ๗๑ คน เข้าร่วมฯ
เพื่อเสริมสร้างองค์ความรู้ด้านการสร้างความสมานฉันท์และสันติวิธียุค New Normal แลกเปลี่ยนเรียนรู้ปัญหาความขัดแย้งในชุมชน และสามารถนําไปใช้เป็นแนวทางในการเสริมเสร้างความสมานฉันท์ และสันติวิธี ยุค New Normalรวมทั้งสร้างเครือข่ายความร่วมมือในการเสริมสร้างความสมานฉันท์และสันติวิธี โดยการประชุมจัดขึ้นระหว่างวันที่ ๒๘-๒๙ กันยายน ๒๕๖๓ ณ โรงแรมเซ็นทรา บาย เซ็นทารา ศูนย์ราชการเฉลิมพระเกียรติ เซ็นเตอร์ แจ้งวัฒนะ และ โรงแรมดี วารี จอมเทียน บีช พัทยา
รัฐบาลไทย-ข่าวทำเนียบรัฐบาล-กบข. คว้าคะแนน ITA อันดับ 1 ประเภทกองทุน สองปีซ้อน ในโครงการประเมินคุณธรรมและความโปร่งใส ประจำปี 2563 โดย ป.ป.ช.
วันพุธที่ 30 กันยายน 2563
กบข. คว้าคะแนน ITA อันดับ 1 ประเภทกองทุน สองปีซ้อน ในโครงการประเมินคุณธรรมและความโปร่งใส ประจําปี 2563 โดย ป.ป.ช.
กบข.ได้รับคะแนนสูงสุดเป็นอันดับ 1 ประเภทกองทุนของรัฐ ต่อเนื่อง 2 ปีซ้อน จากการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปี 2563 ของสํานักงาน ป.ป.ช. โดย กบข. ทําคะแนนได้ 93.70 ในระดับ A ยืนหยัดมุ่งเน้นการกํากับดูแลกิจการที่ดี
กบข. ได้รับคะแนนสูงสุดเป็นอันดับ 1 ประเภทกองทุนของรัฐ ต่อเนื่อง 2 ปีซ้อน จากการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปี 2563 ของสํานักงาน ป.ป.ช. โดย กบข. ทําคะแนนได้ 93.70 ในระดับ A ยืนหยัดมุ่งเน้นการกํากับดูแลกิจการที่ดี ตอกย้ําจุดยืนการเป็นองค์กรที่มีธรรมาภิบาล โปร่งใสและรับผิดชอบต่อสังคม พร้อมขับเคลื่อนองค์กรให้เป็นผู้นําด้านการลงทุนอย่างรับผิดชอบในระดับโลก
ดร. ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. เข้ารับการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปีงบประมาณ พ.ศ. 2563 โดย กบข. ได้รับคะแนนสูงสุดเป็นอันดับ 1 ของหน่วยงานประเภทกองทุน ต่อเนื่องเป็นปีที่ 2 ได้รับ 93.70 คะแนน จัดอยู่ในระดับ A โดยมีหน่วยงานที่เข้าร่วมประเมินทั่วประเทศทั้งสิ้น 8,303 หน่วยงาน
ความสําเร็จในครั้งนี้ สะท้อนให้เห็นถึงความมุ่งมั่นในการดําเนินงานอย่างเต็มความสามารถของผู้บริหารและพนักงาน กบข. โดยยึดแนวทางการกํากับดูแลกิจการที่ดี ทั้งด้านการลงทุน งานบริการสมาชิก และการบริหารสํานักงาน เพื่อเสริมสร้างการเป็นองค์กรแห่งธรรมาภิบาลที่เข้มแข็ง โดยเฉพาะการป้องกันการทุจริตคอร์รัปชัน ตอกย้ําจุดยืนการเป็นองค์กรที่มีธรรมาภิบาล โปร่งใสและรับผิดชอบต่อสังคม พร้อมขับเคลื่อนองค์กรให้เป็นผู้นําด้านการลงทุนอย่างรับผิดชอบในระดับโลก
ทั้งนี้ กบข. จะนําผลการประเมินที่ได้รับไปใช้ในการวางแผน ตรวจสอบ ปฏิบัติและกํากับการดําเนินงานของกองทุน เพื่อยกระดับคุณธรรมและความโปร่งใสในการดําเนินงาน ที่ส่งเสริมให้เกิดประโยชน์สูงสุดต่อผู้มีส่วนได้ส่วนเสียในทุกภาคส่วน ทั้งในระดับหน่วยงานและในระดับประเทศ อันจะนําไปสู่การเป็นกองทุนต้นแบบที่เติบโตอย่างมั่งคั่งและยั่งยืนต่อไป
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.1 ล้านคน มีมูลค่าสินทรัพย์สุทธิประมาณ 1,000,000 ล้านบาท (ข้อมูล ณ 31 ส.ค. 2563)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-รมว.วธ.เป็นประธานเปิดงานประเพณีลากพระจังหวัดตรัง ครั้งที่ ๑๘ ประจำปี ๒๕๖๓
วันจันทร์ที่ 5 ตุลาคม 2563
รมว.วธ.เป็นประธานเปิดงานประเพณีลากพระจังหวัดตรัง ครั้งที่ ๑๘ ประจําปี ๒๕๖๓
รมว.วธ.เป็นประธานเปิดงานประเพณีลากพระจังหวัดตรัง ครั้งที่ ๑๘ ประจําปี ๒๕๖๓
วันที่ ๔ ตุลาคม ๒๕๖๓ เวลา ๑๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานประเพณีลากพระจังหวัดตรัง ครั้งที่ ๑๘ ประจําปี ๒๕๖๓ โดยมี นางยุพา ทวีวัฒนะกิจบวร ปลัดกระทรวงวัฒนธรรม นายขจรศักดิ์ เจริญโสภา ผู้ว่าราชการจังหวัดตรัง นายกิจ หลีกภัย นายกองค์การบริหารส่วนจังหวัดตรัง ผู้บริหารกระทรวงวัฒนธรรม หัวหน้าส่วนราชการ คณะกรรมการจัดงาน และประชาชนชาวจังหวัดตรัง เข้าร่วมพิธี ณ ลานเรือพระทุ่งแจ้ง อําเภอเมืองตรัง จังหวัดตรัง
ทั้งนี้ กระทรวงวัฒนธรรม บูรณาการร่วมกับองค์การบริหารส่วนจังหวัดตรัง เทศบาลนครตรัง หน่วยงานภาครัฐ ภาคเอกชน และภาคประชาชน จัดงานประเพณีลากพระจังหวัดตรัง ครั้งที่ ๑๘ ประจําปี ๒๕๖๓ ระหว่างวันที่ ๓ – ๑๑ ตุลาคม ๒๕๖๓ ณ ลานเรือพระทุ่งแจ้ง อําเภอเมืองตรัง จังหวัดตรัง เพื่อสืบสาน รักษา และต่อยอดประเพณีโบราณของภาคใต้ที่มีมาอย่างยาวนาน โดยมีกิจกรรมประกอบด้วย การแสดงศิลปวัฒนธรรมพื้นบ้านภาคใต้ การแสดงดนตรีโดยศิลปินเยาวชน การละเล่นกีฬาพื้นบ้าน การประกวดด้านต่าง ๆ อาทิ สํานวนโวหารของถิ่นใต้ การเล่านิทานพื้นบ้าน และกิจกรรมที่สําคัญคือการประกวดเรือพระ เป็นต้น
รัฐบาลไทย-ข่าวทำเนียบรัฐบาล-สธ.ให้โรงพยาบาลราชวิถี ช่วยดูแลผู้ได้รับผลกระทบสิทธิบัตรทองเข้าถึงการรักษา
วันจันทร์ที่ 5 ตุลาคม 2563
สธ.ให้โรงพยาบาลราชวิถี ช่วยดูแลผู้ได้รับผลกระทบสิทธิบัตรทองเข้าถึงการรักษา
กระทรวงสาธารณสุข ให้โรงพยาบาลราชวิถี กรมการแพทย์ ดูแลผู้ป่วยบัตรทองส่วนหนึ่งที่ได้รับผลกระทบในพื้นที่ กทม. กว่า 2 ล้านคน เข้าถึงบริการดูแลรักษา โดยเฉพาะผู้ป่วยที่มีนัดผ่าตัด ผู้ป่วยที่ต้องรับยาต่อเนื่อง
กระทรวงสาธารณสุข ให้โรงพยาบาลราชวิถี กรมการแพทย์ ดูแลผู้ป่วยบัตรทองส่วนหนึ่งที่ได้รับผลกระทบในพื้นที่ กทม. กว่า 2 ล้านคน เข้าถึงบริการดูแลรักษา โดยเฉพาะผู้ป่วยที่มีนัดผ่าตัด ผู้ป่วยที่ต้องรับยาต่อเนื่อง
วันนี้ (5 ตุลาคม 2563) ที่ตึกอายุรกรรม ชั้น 1 โรงพยาบาลราชวิถี กรมการแพทย์ กรุงเทพมหานคร ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ และนายแพทย์จักรกริช โง้วศิริ รองเลขาธิการสํานักงานหลักประกันสุขภาพแห่งชาติ (สปสช.) เปิดคลินิกบัตรประกันสุขภาพ มาตรา 8 โรงพยาบาลราชวิถี และให้สัมภาษณ์ว่า รองนายกรัฐมนตรีและรัฐมนตรีว่าการกระทรวงสาธารณสุข มีความเป็นห่วงประชาชนที่ได้รับผลกระทบจากการที่สํานักงานหลักประกันสุขภาพแห่งชาติ (สปสช.) ได้ยกเลิกสัญญากับหน่วยบริการเอกชนบางแห่งในระบบหลักประกันสุขภาพแห่งชาติ โดยในพื้นที่กรุงเทพมหานครมีผู้ใช้สิทธิบัตรทองได้รับผลกระทบประมาณ 2 ล้านคน ซึ่งในช่วงเปลี่ยนผ่านระหว่างที่สํานักงานหลักประกันสุขภาพแห่งชาติ (สปสช.) เร่งจัดหาหน่วยบริการระดับปฐมภูมิแห่งใหม่ ได้รับความร่วมมือจากโรงพยาบาลทั้งภาครัฐและเอกชน รวมถึงโรงพยาบาลในสังกัดกรมการแพทย์ที่มีโรงพยาบาลหลายแห่งตั้งอยู่ในเขตกรุงเทพมหานคร ร่วมกันรองรับให้การดูแลผู้ได้รับผลกระทบ และกรมการแพทย์ได้เปิดคลินิกบัตรประกันสุขภาพ มาตรา 8 ที่โรงพยาบาลราชวิถี เพื่อดูแลผู้ป่วยบัตรทองส่วนหนึ่งที่ได้รับผลกระทบให้ได้รับการดูแลและรักษาอย่างต่อเนื่อง โดยเฉพาะผู้ป่วยที่มีนัดผ่าตัด ผู้ป่วยที่ต้องรับยาต่อเนื่อง เป็นต้น โดยกรณีการเข้ารับบริการที่ห้องฉุกเฉินของโรงพยาบาล ขอให้เป็นผู้ป่วยที่ต้องรับการรักษาในภาวะฉุกเฉินเท่านั้น เพื่อให้การบริหารจัดการเกิดประโยชน์สูงสุด
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า โรงพยาบาลในสังกัดกรมการแพทย์ เป็นโรงพยาบาลในระดับตติยภูมิ ให้การรักษาพยาบาลที่ยุ่งยากซับซ้อน และด้านพัฒนาวิชาการ อย่างไรก็ตาม ได้ให้โรงพยาบาลราชวิถี จัดตั้งคลินิกบัตรประกันสุขภาพ มาตรา 8 ขึ้น เพื่อบรรเทาความเดือดร้อน สามารถเข้าถึงบริการ โดยตั้งแต่วันที่ 8 กันยายน 2563 ได้ให้การดูแลรักษาผู้ป่วยที่ได้รับผลกระทบในสิทธิระบบหลักประกันสุขภาพแห่งชาติ ตามมาตรา 8 แล้ว จํานวน 9,191 ราย
************************************** 5 ตุลาคม 2563
**************************************
รัฐบาลไทย-ข่าวทำเนียบรัฐบาล-สธ.จัด รพ.ในสังกัดพื้นที่ กทม.-ปริมณฑล ดูแลประชาชนจากผลกระทบยกเลิกสัญญาคลินิกบัตรทอง
วันจันทร์ที่ 5 ตุลาคม 2563
สธ.จัด รพ.ในสังกัดพื้นที่ กทม.-ปริมณฑล ดูแลประชาชนจากผลกระทบยกเลิกสัญญาคลินิกบัตรทอง
รองนายกรัฐมนตรีและรัฐมนตรีว่าการกระทรวงสาธารณสุข จัดโรงพยาบาลในสังกัดพื้นที่กรุงเทพฯ และปริมณฑลรองรับประชาชนจากผลกระทบกรณี สปสช.ยกเลิกสัญญาคลินิกที่ตรวจสอบพบการทุจริต แจงตั้งคณะกรรมการสอบสวนข้อเท็จจริง จากผู้ทรงคุณวุฒิในบอร์ด สปสช.
รองนายกรัฐมนตรีและรัฐมนตรีว่าการกระทรวงสาธารณสุข จัดโรงพยาบาลในสังกัดพื้นที่กรุงเทพฯ และปริมณฑลรองรับประชาชนจากผลกระทบกรณี สปสช.ยกเลิกสัญญาคลินิกที่ตรวจสอบพบการทุจริต แจงตั้งคณะกรรมการสอบสวนข้อเท็จจริง จากผู้ทรงคุณวุฒิในบอร์ด สปสช. ไม่มีส่วนเกี่ยวข้องกับห้วงเวลาทุจริต ยันตรวจสอบเข้มทุกภาคส่วน
บ่ายวันนี้ (5 ตุลาคม 2563) ที่สํานักงานหลักประกันสุขภาพแห่งชาติ ศูนย์ราชการเฉลิมพระเกียรติฯถนนแจ้งวัฒนะ กรุงเทพมหานครศูนย์ราชการฯ แจ้งวัฒนะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงความคืบหน้าการแก้ไขปัญหาผลกระทบจากการยกเลิกสัญญาคลินิกชุมชนอบอุ่นในพื้นที่กรุงเทพมหานครที่พบการทุจริตเบิกจ่ายงบส่งเสริมสุขภาพป้องกันโรค กองทุนหลักประกันสุขภาพแห่งชาติ เป็นหน่วยบริการของระบบหลักประกันสุขภาพแห่งชาติ ว่า การยกเลิกสัญญาคลินิกต่างๆ ย่อมส่งผลกระทบ แต่ได้รีบแก้ไขทําให้ประชาชนได้รับผลกระทบน้อยที่สุด โดยกระทรวงสาธารณสุขให้หน่วยบริการในสังกัดที่อยู่ในพื้นที่กรุงเทพมหานครและปริมณฑลมารองรับให้บริการประชาชนที่ได้รับผลกระทบด้วย เพราะถือเป็นหน่วยงานพี่น้องกันที่ต้องให้ความช่วยเหลือ
“เมื่อพบธุรกรรมที่ไม่ปกติและส่อไปในทางไม่สุจริตคงไม่สามารถดําเนินการร่วมกันต่อได้ โดยต้องดําเนินคดีกับผู้ที่เกี่ยวข้อง สําหรับคลินิกเอกชนใดที่จะขึ้นทะเบียนมารับเป็นหน่วยบริการเพิ่มเติม สํานักงานหลักประกันสุขภาพแห่งชาติ หรือ สปสช.มีความยินดี ขณะที่คณะกรรมการหลักประกันสุขภาพแห่งชาติ ก็ขอให้ สปสช.ตั้งระเบียบและข้อปฏิบัติต่างๆ ขึ้นมา เพื่อไม่ให้เกิดช่องโหว่ที่ทําให้เกิดการทุจริตขึ้นได้อีก” นายอนุทินกล่าว
นายอนุทินกล่าวว่า การตรวจสอบเรื่องนี้ถือเป็นเรื่องใหญ่ ต้องใช้เวลาดําเนินการ ซึ่งตนได้แต่งตั้งคณะกรรมการตรวจสอบข้อเท็จจริงเรื่องนี้ มาจากกรรมการผู้ทรงคุณวุฒิของ บอร์ด สปสช. ซึ่งมีทั้งผู้ทรงคุณวุฒิด้านกฎหมาย อัยการ ดีเอสไอ และตํารวจ ที่มีความเชี่ยวชาญในการตรวจสอบอยู่แล้ว และเป็นกรรมการที่ไม่มีส่วนเกี่ยวข้องกับห้วงเวลาที่เกิดเหตุการณ์ดังกล่าว จึงไม่จําเป็นต้องตั้งกรรมการจากภายนอกเข้ามา ถือว่าตนทําอย่างเต็มที่ด้วยเจตนาบริสุทธิ์เท่าที่จะทําได้ และการสอบสวนของคณะกรรมการชุดนี้ไม่ได้สอบสวนแค่คลินิกที่ตรวจสอบพบการทุจริตเท่านั้น แต่จะสอบสวนภายในองค์กรด้วยว่าทั้งหมดมีที่มาที่ไปอย่างไร
********************************* 5 ตุลาคม 2563
*********************************
รัฐบาลไทย-ข่าวทำเนียบรัฐบาล-รมช.ธรรมนัส ร่วมงานวันคล้ายวันสถาปนา อ.ต.ก.ครบรอบ 46 ปี
วันจันทร์ที่ 5 ตุลาคม 2563
รมช.ธรรมนัส ร่วมงานวันคล้ายวันสถาปนา อ.ต.ก.ครบรอบ 46 ปี
รมช.ธรรมนัส ร่วมงานวันคล้ายวันสถาปนา อ.ต.ก.ครบรอบ 46 ปี พร้อมมอบนโยบายในการดําเนินงานให้มีประสิทธิภาพ เพื่อช่วยเหลือพี่น้องเกษตรกรอย่างแท้จริง
รมช.ธรรมนัส ร่วมงานวันคล้ายวันสถาปนา อ.ต.ก.ครบรอบ 46 ปี พร้อมมอบนโยบายในการดําเนินงานให้มีประสิทธิภาพ เพื่อช่วยเหลือพี่น้องเกษตรกรอย่างแท้จริง
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง ร่วมงานวันคล้ายวันสถาปนา สํานักงานองค์การตลาดเพื่อเกษตรกร (อ.ต.ก.) ครบรอบ 46 ปี พร้อมมอบแนวทางการปฏิบัติงานตามนโยบาย ปีงบประมาณ 2564 ณ สํานักงานองค์การตลาดเพื่อเกษตรกร (อ.ต.ก.) ว่า กระทรวงเกษตรและสหกรณ์ มีนโยบายในการแก้ไขปัญหาและพัฒนาการเกษตร เพราะอาชีพเกษตรกรรมเป็นอาชีพหลัก มีบทบาทสําคัญต่อเศรษฐกิจของประเทศไทย เป็นแหล่งผลิตอาหารและเป็นฐานวัตถุดิบให้กับภาคอุตสาหกรรม ทําให้เกิดความมั่นคงด้านอาหารของไทยและก้าวไปสู่การเป็นครัวโลก
“กระทรวงเกษตรฯ ได้ดําเนินงานที่สําคัญไปแล้วหลายประการ โดยเฉพาะอย่างยิ่งการนํานวัตกรรมและดิจิทัลมาปรับใช้กับการส่งเสริมตลาดนําการผลิต เพื่อเพิ่มประสิทธิภาพในการผลิต สนับสนุนให้เกษตรกรผลิตสินค้าที่มีคุณภาพ เพิ่มโอกาสทางเศรษฐกิจให้ชีวิตเกษตรกรเป็นไปในทางที่ดีขึ้นและมั่นคง” ร้อยเอก ธรรมนัส กล่าว
ทั้งนี้ ทางสํานักงานองค์การตลาดเพื่อเกษตรกร (อ.ต.ก.) ได้ดําเนินงานตามนโยบายของทางกระทรวงเกษตรฯโดยเป็นช่องทางการตลาดให้กับสินค้าเกษตร และเป็นตัวกลางในการช่วยเหลือพี่น้องเกษตรกรในการจัดหาช่องทางการตลาดเพื่อจําหน่ายผลผลิต ผลิตภัณฑ์การการเกษตร โดยไม่ผ่านพ่อค้าคนกลาง เป็นการลดต้นทุนและสร้างรายได้เพิ่มให้แก่เกษตรกร อีกทั้งมีการสร้างมูลค่าเพิ่มให้แก่สินค้าเกษตรด้วยการแปรรูปสินค้า พัฒนาผลิตภัณฑ์ ยกระดับมาตรฐานสินค้าเกษตรไทยสู่ตลาดระดับสากล
รัฐบาลไทย-ข่าวทำเนียบรัฐบาล-บอร์ดวัคซีนชาติไฟเขียว แนวทางการจัดหาวัคซีนโควิดล่วงหน้า
วันจันทร์ที่ 5 ตุลาคม 2563
บอร์ดวัคซีนชาติไฟเขียว แนวทางการจัดหาวัคซีนโควิดล่วงหน้า
รองนายกรัฐมนตรีและรัฐมนตรีว่าการกระทรวงสาธารณสุข ยืนยันประชาชนต้องเข้าถึงวัคซีน โควิด 19  โดยดําเนินการผ่านการออกประกาศตาม ม.18 พระราชบัญญัติความมั่นคงด้านวัคซีนแห่งชาติ พ.ศ. 2561 พร้อมเข้าร่วมองค์การอนามัยโลกโครงการ "COVAX facility"
รองนายกรัฐมนตรีและรัฐมนตรีว่าการกระทรวงสาธารณสุข ยืนยันประชาชนต้องเข้าถึงวัคซีน โควิด 19 โดยดําเนินการผ่านการออกประกาศตาม ม.18 พระราชบัญญัติความมั่นคงด้านวัคซีนแห่งชาติ พ.ศ. 2561 พร้อมเข้าร่วมองค์การอนามัยโลกโครงการ "COVAX facility" และเจรจาทวิภาคีเพื่อทําความตกลงการจัดหาวัคซีนล่วงหน้า
วันนี้ (5 ตุลาคม 2563) ที่กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ภายหลังการประชุมคณะกรรมการวัคซีนแห่งชาติ ครั้งที่ 5/2563 ว่า วันนี้นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานการประชุม โดยที่ประชุม คณะกรรมการวัคซีนฯ เห็นชอบนโยบายในการจัดหาวัคซีนโดยการจองล่วงหน้า ซึ่งมีโอกาสทั้งได้วัคซีนหรือไม่ได้วัคซีนดังกล่าว แต่เพื่อให้การจัดหาวัคซีนมีความรวดเร็วทันต่อสถานการณ์ ลดความสูญเสียทางเศรษฐกิจ และประชาชนมีโอกาสเข้าถึงวัคซีน จึงมีการยกร่างประกาศกระทรวงสาธารณสุข เรื่อง การจัดหาวัคซีนป้องกันโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19) ในกรณีมีเหตุฉุกเฉินหรือเหตุจําเป็น พ.ศ. 2563 ตามมาตรา 18 (4) แห่งพระราชบัญญัติความมั่นคงด้านวัคซีนแห่งชาติ พ.ศ. 2561 โดยมอบให้สถาบันวัคซีนแห่งชาติเป็นหน่วยงานหลักในการทําข้อตกลงร่วมมือกับหน่วยงานต่างๆ ทั้งในส่วนของ COVAX facility และการทําความร่วมมือแบบทวิภาคีกับผู้ผลิตวัคซีน ที่กําลังทําการทดสอบในคนระยะที่ 3 ทั้งในเอเชียและยุโรป โดยอยู่ภายใต้เงื่อนไขในลักษณะเดียวกันกับ COVAX facility คือ ต้องลงนามทําสัญญาสําหรับการร่วมพัฒนาศักยภาพการผลิตวัคซีนเพื่อจัดหาวัคซีนและมีการจ่ายเงินในการร่วมพัฒนาล่วงหน้าก่อนที่จะมีวัคซีน
นอกจากนี้ในที่ประชุมได้มีการรายงานความคืบหน้าแผนเร่งรัดการเข้าถึงวัคซีนป้องกันโรคโควิด 19ของประชาชนไทย ในโครงการพัฒนาวัคซีนต้นแบบตั้งแต่ต้นน้ํา และเตรียมความพร้อมรับการถ่ายทอดเทคโนโลยีการผลิตวัคซีนโรคโควิด 19 วงเงิน 1,000 ล้านบาท ซึ่งได้รับการจัดสรรจากงบกลางปี 2563 โดยแบ่งเป็น 3 กิจกรรมสําคัญ ได้แก่ การพัฒนาวัคซีนต้นแบบตั้งแต่ต้นน้ําในประเทศไทยชนิด mRNA โดยคณะแพทยศาสตร์ จุฬาลงกรณ์มหาวิทยาลัย จํานวน 365 ล้านบาท การเพิ่มศักยภาพอุตสาหกรรมการผลิตวัคซีนชนิด Viral vector โดยบริษัท สยามไบโอไซเอนซ์ จํากัด จํานวน 600 ล้านบาท และการเพิ่มศักยภาพโครงสร้างพื้นฐานด้านสัตว์ทดลอง ดําเนินการโดยศูนย์วิจัยไพรเมทแห่งชาติ จุฬาลงกรณ์มหาวิทยาลัย จํานวน 35 ล้านบาท
************************************** 5 ตุลาคม 2563
**************************************
รัฐบาลไทย-ข่าวทำเนียบรัฐบาล-การจัดทำกฎหมายว่าด้วยการส่งเสริมและพัฒนาองค์กรภาคประชาสังคม
วันจันทร์ที่ 5 ตุลาคม 2563
การจัดทํากฎหมายว่าด้วยการส่งเสริมและพัฒนาองค์กรภาคประชาสังคม
สรุปการตอบกระทู้ถามในการประชุมวุฒิสภา วันจันทร์ที่ ๑๗ สิงหาคม ๒๕๖๓
เรื่อง การจัดทํากฎหมายว่าด้วยการส่งเสริมและพัฒนาองค์กรภาคประชาสังคม
ผู้ตั้งกระทู้ถาม นายอําพล จินดาวัฒนะ
ถาม นายกรัฐมนตรี
ผู้ตอบ รัฐมนตรีว่าการกระทรวงพัฒนาสังคมและความมั่นคงของมนุษย์
ผู้ถาม : นายอําพล จินดาวัฒนะ ถามกระทู้โดยสรุปดังนี้
ตามแผนการปฏิรูปประเทศด้านสังคมซึ่งเป็นการดําเนินการตามรัฐธรรมนูญแห่งราชอาณาจักรไทยพุทธศักราช ๒๕๖๐ หมวด ๑๖ ประเด็นปฏิรูปที่ ๔ ระบบส่งเสริมชุมชนเข้มแข็งกิจกรรมที่ ๔ ข้อ ๒ จัดทําร่างพระราชบัญญัติส่งเสริมและพัฒนาองค์กรภาคประชาสังคม พ.ศ. .... ที่กําหนดระยะเวลาในการดําเนินการ ปี ๒๕๖๑ - ๒๕๖๓ ให้รัฐบาลมีหน้าที่ดําเนินการให้เป็นไปตามแผนและขั้นตอนการปฏิรูปดังกล่าว บัดนี้ ระยะเวลาได้ล่วงเลยมาพอสมควรแล้ว
ขอเรียนถามว่า รัฐบาลได้ดําเนินการจัดทํากฎหมายดังกล่าวไปถึงขั้นตอนใดแล้ว รวมทั้งได้ดําเนินการ ให้ประชาชนและผู้มีส่วนเกี่ยวข้องได้มีส่วนร่วมด้วยหรือไม่ อย่างไร และคาดว่าจะเสนอร่างพระราชบัญญัติดังกล่าวเข้าสู่ การพิจารณาของรัฐสภาได้เมื่อใด
ผู้ตอบ : รัฐมนตรีว่าการกระทรวงพัฒนาสังคมและความมั่นคงของมนุษย์ ตอบชี้แจงกระทู้โดยสรุปดังนี้
นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ผู้ได้รับมอบหมายให้ตอบกระทู้ถามตอบชี้แจงว่า ในการจัดทําร่างพระราชบัญญัติส่งเสริมและพัฒนาองค์กรภาคประชาสังคม พ.ศ. .... ได้มีการรับฟังความคิดเห็นของผู้เกี่ยวข้องเป็นครั้งแรกเมื่อเดือนสิงหาคม ๒๕๖๐ และได้รับความเห็นชอบในร่างพระราชบัญญัติจากคณะกรรมการส่งเสริมและพัฒนาองค์กรภาคประชาสังคม (คสป.) เมื่อเดือนกุมภาพันธ์ ๒๕๖๑ หลังจากนั้น กระทรวงการพัฒนาสังคมและความมั่นคงของมนุษย์ได้เสนอร่างพระราชบัญญัติต่อสํานักเลขาธิการคณะรัฐมนตรีเมื่อเดือนตุลาคม ๒๕๖๑ ซึ่งได้มีข้อสังเกตจากในร่างพระราชบัญญัติฉบับนี้ จากการหารือได้มีมติให้ตัดเรื่องของกองทุนออกไปเพื่อมิให้เป็นภาระแก่งบประมาณของแผ่นดิน ประกอบกับรัฐบาลได้มีการจัดสรรงบประมาณให้บางส่วนแล้ว จึงได้นําร่างพระราชบัญญัติเสนอต่อคณะกรรมการส่งเสริมและพัฒนาองค์กรภาคประชาสังคม (คสป.) อีกครั้งหนึ่ง เมื่อวันที่ ๑๒ กุมภาพันธ์ ๒๕๖๓ ซึ่งได้รับความเห็นชอบในหลักการของร่างพระราชบัญญัติฉบับนี้ ทั้งนี้ หลังจากที่ได้มีการรับฟังความคิดเห็นของผู้เกี่ยวข้องแล้ว กระทรวงการพัฒนาสังคมและความมั่นคงของมนุษย์ได้นําความคิดเห็นมาปรับปรุงร่างพระราชบัญญัติให้มีความสมบูรณ์มากยิ่งขึ้น พร้อมที่จะเสนอร่างพระราชบัญญัติต่อคณะรัฐมนตรีได้ในเดือนสิงหาคม ๒๕๖๓ เพื่อนําเข้าสู่การพิจารณาของรัฐสภาในเดือนกันยายน ๒๕๖๓ ซึ่งเป็นไปตามแผนการปฏิรูปประเทศด้านสังคม
รัฐบาลไทย-ข่าวทำเนียบรัฐบาล-รัฐบาลเตรียมเปิดประเทศรับนักธุรกิจ และนักท่องเที่ยว ภายใต้กฎระเบียบที่รัดกุม เพื่อกระตุ้นเศรษฐกิจแต่ยังคงควบคุมโควิด-19 ด้วย
วันจันทร์ที่ 5 ตุลาคม 2563
รัฐบาลเตรียมเปิดประเทศรับนักธุรกิจ และนักท่องเที่ยว ภายใต้กฎระเบียบที่รัดกุม เพื่อกระตุ้นเศรษฐกิจแต่ยังคงควบคุมโควิด-19 ด้วย
รัฐบาลเตรียมเปิดประเทศรับนักธุรกิจ และนักท่องเที่ยว ภายใต้กฎระเบียบที่รัดกุม เพื่อกระตุ้นเศรษฐกิจแต่ยังคงควบคุมโควิด-19 ด้วย
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ที่ผ่านมา ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้อนุมัติให้นักธุรกิจและผู้มีใบอนุญาตทํางานเดินทางเข้าประเทศมาแล้ว จํานวนประมาณ 11,000คน และคนกลุ่มนี้ได้ยอมรับการเข้ากักตัวในสถานกักกันทางเลือก (Alternative State Quarantine: ASQ) 14วัน
โดยขณะนี้ ศบค. ได้อนุมัติให้มีนักท่องเที่ยวแบบ Long Stay โดยใช้ Special Tourist Visa (STV) ซึ่งได้เริ่มดําเนินการตั้งแต่วันที่ 1 ตุลาคม 2563 แล้ว ซึ่งนักท่องเที่ยวกลุ่มดังกล่าวจะต้องเข้ารับ การกักตัวในสถานกักกันทางเลือก (Alternative State Quarantine: ASQ) 14วัน ด้วยเช่นกัน
อย่างไรก็ตาม ในระยะต่อไป รัฐบาลเห็นความจําเป็นที่ควรอนุญาตให้กลุ่มนักธุรกิจที่จะเข้ามาเจรจาธุรกิจ และพิจารณาตัดสินใจด้านการลงทุน เดินทางเข้ามาในประเทศ เนื่องจากเป็นกลุ่มที่มีศักยภาพสูงในการกระตุ้นเศรษฐกิจของประเทศ
แต่ทั้งนี้ เนื่องจากนักธุรกิจกลุ่มดังกล่าวเดินทางเข้ามาเป็นระยะสั้น จึงควรต้องมีมาตรการพิเศษในการกํากับดูแล ซึ่งในเบื้องต้นหน่วยงานที่เกี่ยวข้องจะได้เตรียมนําเสนอมาตรการในการประชุมคณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยั้งการแพร่ระบาด COVID-19 ซึ่งมีเลขาธิการสภาความมั่นคงแห่งชาติเป็นประธาน เพื่อนําข้อสรุปเสนอท่านนายกรัฐมนตรีต่อไป
โดยคาดว่ามาตรการที่เตรียมเสนอมีดังนี้
1) มีผลตรวจโควิด-19 (RT-PCR) ไม่เกิน 72ชั่วโมงก่อนเดินทางเข้าประเทศไทย
2) มีกรมธรรม์ประกันภัยที่ครอบคลุมการรักษาโรคโควิด-19 ในวงเงินไม่น้อยกว่า 1 แสนเหรียญดอลลาร์สหรัฐ
3) ตรวจหาเชื้อ RT-PCR เมื่อเดินทางมาถึงและเมื่อเดินทางออกจากประเทศไทย ที่ช่องทางเข้า-ออกประเทศไทย
4) ให้มีผู้ติดตามด้านการแพทย์และสาธารณสุขตลอดระยะเวลาที่พํานักในประเทศไทย หรือเงื่อนไขอื่นๆที่เหมาะสม
5) ให้เดินทางโดยยานพาหนะที่เตรียมไว้ ตามแผนการเดินทางที่กําหนดเท่านั้น
6)ให้มี ติดตั้ง Application ติดตามตัวเพื่อสามารถตรวจสอบได้ตลอดระยะเวลาที่อยู่ในประเทศไทย
ทั้งนี้ รายละเอียดของมาตรการอาจมีเพิ่มเติมหรือเปลี่ยนแปลงได้ โดยคณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยั้งการแพร่ระบาดของโรคติดเชื้อไวรัสโคโรนา 2019 (โควิด- 19) จะมีการประชุมเพื่อหาข้อสรุปภายในสัปดาห์นี้ และในขั้นตอนต่อจากนี้ จะมีการพิจารณาเพิ่มเติมเพื่ออนุมัติให้มีกลุ่มนักท่องเที่ยวที่มีศักยภาพในการกระตุ้นเศรษฐกิจ เข้ามาท่องเที่ยวในประเทศไทยเป็นลําดับต่อไป
-----------------------------------